OpenLLM-France/wikimedia huggingface dataset:
# Santa Anna de Montcortès

Santa Anna de Montcortès és l'església parroquial de Montcortès, al municipi dels Plans de Sió (Segarra), inclosa a l'Inventari del Patrimoni Arquitectònic de Catalunya.

## Descripció

Església situada a la part més alta del nucli, davant del castell. Es tracta d'un edifici d'una sola nau amb dues capelles laterals, i coberta a dues aigües, destacant la capella situada a l'esquerra que es va ampliar posteriorment, tal com es pot observar per la part posterior. La façana presenta la porta d'accés, allindada amb un mínim treball decoratiu als brancals i llinda, destacant únicament el campanar d'espadanya de dos ulls situat al capdamunt. Les capelles laterals presenten petites obertures en forma d'òcul i amb una mínima decoració.

## Història

És un edifici del segle xvi però és probable que tingui orígens altmedievals, ja que una església apareix citada al contracte d'obra del castell, que data del 1493. Depèn eclesiàsticament de la parròquia de Sedó.

## Referències

* 1 2 «Església parroquial de Santa Anna de Montcortès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 maig 2016].
# Phyllotis caprinus

Phyllotis caprinus és una espècie de mamífer rosegador de la família dels cricètids. Viu a altituds d'entre 2.100 i 4.500 msnm als vessants superiors dels Andes orientals, des del centre-sud de Bolívia fins a l'extrem septentrional de l'Argentina. El seu hàbitat natural és la puna primària i secundària, així com els boscos i matollars secs. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Dunnum, J. et al. Phyllotis caprinus. UICN 2016. Llista Vermella d'espècies amenaçades de la UICN, edició 2016, consultada el 2 abril 2017.
# Leptines de Siracusa

Leptines de Siracusa és el nom dels següents personatges:
* Leptines de Siracusa, militar siracusà.
* Leptines de Siracusa, militar i polític siracusà
* Leptines de Siracusa, notable ciutadà de Siracusa
# Sant Martí de les Piles

Sant Martí de les Piles és una església del municipi de les Piles. És una església construïda en el segle xviii sobre l'antiga església romànica del segle xii, dedicada a Sant Martí. L'actual, d'estil neoclàssic molt senzilla, és de nau única i té un campanar de base quadrada amb obertures de mig punt. L'interior, molt senzill, presenta petites capelles laterals i un absis semicircular. És una obra inclosa en l'Inventari del Patrimoni Arquitectònic de Catalunya.

## Referències

* 1 2 «Sant Martí de les Piles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Sant Martí de les Piles». Mapa de recursos culturals. Diputació de Tarragona.
# Spiazzo

Spiazzo és un municipi italià, dins de la província de Trento. L'any 2007 tenia 1.225 habitants. Limita amb els municipis de Bocenago, Caderzone, Daone, Giustino, Massimeno, Montagne, Pelugo, Ponte di Legno (BS), Saviore dell'Adamello (BS), Strembo i Vermiglio.

## Administració

Llista d'alcaldes :
| Període | Identitat | Partit |
| 2005- | Emanuele Bonafini | Llista cívica |
# Los Corrals (Vilamolera)

Los Corrals és un indret del terme municipal de Sant Esteve de la Sarga, al Pallars Jussà, en terres del poble de Vilamolera.
És el paratge tot a l'entorn de les restes de Vilamolera i de l'ermita de Sant Salvador de la Serra. Rep el nom de les mateixes construccions que romanen de Vilamolera, que serviren fins fa pocs anys de corral per al bestiar.

## Enllaços externs

* Institut Cartogràfic de Catalunya; cal fer un pas d'aproximació
# Santa Anna de Mont-ral

Santa Anna de Mont-ral és una església romànica de Gurb (Osona) inclosa a l'Inventari del Patrimoni Arquitectònic de Catalunya.

## Descripció

Edifici religiós. Capella annexionada al mas Santa Anna. De nau única, amb petit creuer, sense absis i cor als peus de l'església. Al braç dret del creuer s'obre la sagristia. -el presbiteri és de forma quadrada. L'interior és cobert amb volta un xic apuntada i ha estat escatada deixant la pedra vista.
El portal d'entrada està situat a migdia i és d'arc de mig punt i allindat. Ha estat restaurant recentment. A ponent hi ha un petit campanar d'espadanya sense campanes. A migdia s'obre una finestra al mur.
L'estat de conservació és bo per bé que es troba envoltada per altres construccions que dificulten la visibilitat.
Els sarcòfags gòtics de pedra, es troben adossats a l'interior dels murs de tramuntana i de migdia de la nau de la capella.
El sarcòfag del mur de tramuntana, té relleus de pedra i està sostingut per mènsules. A la part central observem uns agnus dei amb decoracions flordelisades, quadrifolis i calats. A banda i banda, s'hi descriuen registres quadrats en els quals hi figuren unes formes florals i una creu grega. El relleu està envoltat per inscripcions referents als beneficiats que regentaven la capella i la confraria.
El sarcòfag del mur de migdia és de dimensions més petites, i està esculpit amb baix relleu. Hi figuren inscripcions i un escut semblant al de l'altre sarcòfag.

## Història

Els antics propietaris de Mont-ral varen edificar dalt un puig a prop de la casa una capella consagrada pel bisbe Ramon d'Anglesola l'any 1190 i dedicada a Santa Maria. Anys més tard es passà a conèixer per Santa Anna de Mont-ral. Li resta l'antiga edificació del romànic tardà amb presbiteri quadrat i un petit creuer, ampliada més tard amb la sagristia i el campanar d'espadanya. A l'interior hi ha làpides d'antics enterraments gòtics. Hi havia també una pintura mural de la fi del romànic, representant el calvari, que es conserva al Museu Episcopal de Vic.

## Referències

* 1 2 3 4 5 6 7 8 «Santa Anna de Mont-ral». Inventari del patrimoni arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 març 2023].
# Plougonvelin

Plougonvelin (en bretó Plougonvelen) és un municipi francès, situat a la regió de Bretanya, al departament de Finisterre. L'any 2006 tenia 3.525 habitants. El 4 juliol de 2005 el consell municipal va aprovar la carta Ya d'ar brezhoneg. A l'inici del curs 2007 el 5,8% dels alumnes del municipi eren matriculats a la primària bilingüe.
En el seu terme municipal destaca geogràficament la Punta de St-Mathieu amb el seu far.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1 439 | 1 442 | 1 567 | 1 738 | 2 167 | 2 868 | 3 525 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1900-1920 | Yves Michel | |
| 1920-1925 | Yves Clôitre | |
| 1925-1935 | Yves Michel | |
| 1935-1945 | Henri Le Goasguen | |
| 1945-1965 | Jean-Marie Lescop | |
| 1965-1971 | René Le Gall | |
| 1971-1983 | Lucien Le Corre | |
| 1983-2008 | Louis Caradec | UDF |
| 2008- | Israël Bacor | |

## Referències

* ↑ (francès) Ofis ar Brezhoneg: Enseignement bilingue
* ↑ (castellà) http://desdebarcelona.lacoctelera.net/post/2013/02/01/punta-st-mathieu Arxivat 2013-02-13 a Wayback Machine. Punta St-Mathieu
# Hilda Strike

Hilda Strike, posteriorment Hilda Sisson o Hilda Strike-Sisson, (Montreal, Quebec 1910 - Ottawa, Canadà, 1989) fou una atleta quebequesa, guanyadora de dues medalles olímpiques.

## Biografia

Va néixer l'1 de setembre de 1910 a la ciutat de Montreal, població situada a l'estat de Quebec, que en aquells moments encara formava part de l'Imperi Britànic.
Va morir el 9 de març de 1989 a la ciutat d'Ottawa, població situada a l'estat d'Ontario i capital del Canadà.

## Carrera esportiva

Participà, als 21 anys, en els Jocs Olímpics d'Estiu de 1932 realitzats a Los Angeles (Estats Units), on va aconseguir guanyar la medalla de plata en la prova dels 100 metres llisos i dels relleus 4x100 metres. En aquesta última prova l'equip canadenc feu el mateix temps que l'equip vencedor nord-americà, 47 segons, el que esdevenia un nou rècord del món de la disciplina, si bé fou guardonat amb la medalla de plata.
Al llarg de la seva carrera guanyà dues medalles de plata en els Jocs de l'Imperi Britànic.
# El Graell (Odèn)

El Graell és una masia situada al municipi d'Odèn, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 589.
# Lake Ripley

Lake Ripley és una concentració de població designada pel cens dels Estats Units a l'estat de Wisconsin. Segons el cens del 2000 tenia 1.603 habitants.

## Demografia

Segons el cens del 2000, Lake Ripley tenia 1.603 habitants, 656 habitatges, i 444 famílies. La densitat de població era de 320,7 habitants per km².
Dels 656 habitatges en un 31,3% hi vivien nens de menys de 18 anys, en un 57,5% hi vivien parelles casades, en un 7,6% dones solteres, i en un 32,3% no eren unitats familiars. En el 25,5% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,95.
Per edats la població es repartia de la següent manera: un 25% tenia menys de 18 anys, un 4,7% entre 18 i 24, un 30,7% entre 25 i 44, un 26,3% de 45 a 60 i un 13,3% 65 anys o més.
L'edat mediana era de 40 anys. Per cada 100 dones de 18 o més anys hi havia 99,3 homes.
La renda mediana per habitatge era de 51.420 $ i la renda mediana per família de 64.327 $. Els homes tenien una renda mediana de 40.521 $ mentre que les dones 27.500 $. La renda per capita de la població era de 25.692 $. Aproximadament el 4,5% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Ripley» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Lake Ripley». American Fact Finder. Oficina del Cens dels Estats Units, 12-01-2010.
# Sant Martí de les Canals de Catllarí

Sant Martí de les Canals de Catllarí és una església romànica a l'enclavament de Catllarí del municipi de Montmajor, a la comarca catalana del Berguedà. És un monument protegit i inventariat dins el Patrimoni Arquitectònic Català

## Descripció

Església romànica d'una sola nau i de reduïdes dimensions, coronada per un absis semicircular al cantó de llevant. Les diferents parts de l'edifici semblen manifestar dues etapes constructives ben definides, una al segle xi amb la construcció de la nau, i l'altra al segle xii, amb la capçalera. L'absis és cobert amb volta lleugerament apuntada i al centre, té una petita finestra d'arc de mig punt adovellat. A migjorn s'aixecava la porta d'entrada. Al mur de ponent s'aixeca el campanar d'espadanya de dues àmplies obertures. La coberta de la nau estava totalment derruïda.

## Notícies històriques

Lloc documentat l'any 1269 com a "Castaerill" i cap al 1307 "Castlaryl". No és fins a inicis del segle xviii quan el lloc és anomenat Catllarí. L'església era sufragània de la veïna de Sant Iscle de l'Aiguadora, malgrat que antigament fou parròquia, fins al segle xiv, època de la qual data una reforma que portà novament a la consagració de l'església el 1374 pel vicari de l'abat del monestir de Gerri de la Sal (Pallars jussà). L'any 1847 l'església fou novament reformada pel que fa a la seva decoració. Les obres van finalitzar l'any 1855 amb la construcció d'un retaule per Pujol de Sant Llorenç de Morunys. El retaule fou col·locat davant l'absis, quedant aquest com a sagristia. Es va construir també el cor i un rosetó al mur de ponent substituint d'aquesta manera l'antic.

## Referències

* 1 2 «Sant Martí de les Canals de Catllarí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 setembre 2014].

## Vegeu també

* Llista de monuments de Montmajor

## Enllaços externs

* Ruta per anar-hi
# Sphyrna lewini

El tauró martell comú (Sphyrna lewini) és una espècie de tauró martell de la família Sphyrnidae.

## Distribució

Habita en aigües tropicals de tot el món. En general no és agressiu, i per poder observar-lo, els bussos han de romandre tranquils i silenciosos sense arribar a perseguir-los.

## Dieta

Com altres taurons martell, pot percebre camps elèctrics per trobar les seves preses, ja que pot durar molt temps sense menjar.

## Perill d'extinció

És una espècie en perill, ja que s'enfronta a l'"aleteig de taurons" per fer la famosa sopa d'aleta de tauró, Quan els tallen les aletes, moren ofegats per falta de moviment. Els governs de Costa Rica i Colòmbia han denunciat l'aleteig de taurons. A les illes Cocos i Malpelo és comú veure grans grups de taurons martell, i es garanteix el busseig amb ells. Tots dos països han compartit la conservació dels taurons martell.

## Referències

* Kotas (2000). Sphyrna lewini. 2006. IUCN Red List of Threatened Species. IUCN 2006. www.iucnredlist.org. Retrieved on 11 May 2006. Database entry includes justification for why this species is near threatened
* "Sphyrna lewini". Integrated Taxonomic Information System. http://www.itis.gov/servlet/SingleRpt/SingleRpt?search_topic=TSN&search_value=160508. Retrieved 23 January 2006.
* Froese, Rainer, and Daniel Pauly, eds. (2005). "Sphyrna lewini" in FishBase. 09 2005 version.

## Enllaços externs

* Shark Info
# Los Cumons

Los Cumons és un indret i partida del terme municipal de Castell de Mur, dins de l'antic terme de Mur, al Pallars Jussà.
Està situat a la mateixa carena on es troba la Casa Cumons, al seu sud-est i més enlairat. És al nord-est de la Serra del Coscó, a sota i al nord del Corral de la Plana.

## Enllaços externs

* Institut Cartogràfic de Catalunya
# Santa Anna de Cortscastell

Santa Anna de Cortscastell era l'església del poble de Cortscastell, sufragània de la parroquial de Pujol, romànica, de l'antic terme municipal de Peramea, i de l'actual de Baix Pallars, a la comarca del Pallars Sobirà. Està inclosa en l'Inventari del Patrimoni Arquitectònic de Catalunya.
Està situada al nord del poble de Cortscastell, un xic apartada i enlairada. Al segle x, ja es tenen notícies d'aquesta església i lloc, i és esmentada al llarg dels segles xi i xii, sempre en relació al domini que hi exercia el Monestir de Gerri. Després no se'n tenen més notícies fins al segle xix, quan apareix com a sufragània de la parròquia de Pujol.

## Descripció

Diminuta església dedicada a Santa Anna. D'una sola nau, rematada per un absis semicircular a l'extrem oriental en el que no s'observa l'existència de cap finestra. Al costat meridional s'obre la porta, de reduïdes dimensions, al temps que una altra més gran s'obre als peus de la nau, formant un petit àmbit de poc més d'un metre d'ample i llarg, aconseguit en el gruix considerable del mur, disposat a mode d'atri i que comunica amb una petita habitació annexionada en un moment posterior a l'església, que es troba actualment enfonsada i que es comunica directament pel sud amb l'exterior. A l'angle Sud-oest de la nau s'aixeca un petit cloquer circular d'un pis i cobert per una diminuta coberta de teula. L'interior de la nau, que amida 3 m d'ample x 5 m de llarg, es troba dividit en tres curts trams per dos arcs de diafragma apuntats i amb una lleugera forma de ferradura. L'absis fa 2,3 m d'amplada.
Aquesta església contenia una imatge romànica de la Mare de Déu que avui dia es conserva al Museu Diocesà d'Urgell. És una talla de fusta policromada de la Mare de Déu asseguda en un tron amb l'Infant damunt de la falda, centrada, els braços del qual no s'han conservat. La Mare de Déu, que és llargaruda, molt més alta que ampla, sosté una bola del món a la mà dreta.

## Història

El temple ha estat restaurat els darrers anys del segle xx, després d'haver estat en ruïnes, i actualment és més visible l'obra original romànica que, anys enrere, quedava mig amagada per les modificacions realitzades a l'església al llarg dels segles. Tot plegat fa veure un conjunt del segle xii amb modificacions posteriors.

## Referències

* ↑ «Santa Anna de Cortscastell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 juliol 2017].

## Bibliografia

* Adell i Gispert, Joan-Albert [et al.]. «Santa Anna de Cortscastell (abans Santa Maria)». A: El Pallars. Barcelona: Enciclopèdia Catalana, 1993, p. 216-217 (Catalunya romànica, XV). ISBN 84-7739-566-7.
* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* Pagès, Montserrat; Castilló, Arcadi. «Gerri de la Sal - Peramea». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
# Poddúbie

Poddúbie (en rus: Поддубье) és un poble de l'óblast de Nóvgorod, a Rússia, segons el cens del 2010 tenia 4 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# El Gosch

El Gosch és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular amb coberta a dues vessants amb carener perpendicular a la façana, la qual es troba orientada a migdia. Consta de planta baixa i dos pisos. A la part de la façana hi ha un cos que allarga l'antic, quedant el portal antic, de pedra, uns vuits metres reculat endins. Aquesta façana presenta un portal rectangular d'obra amb tres balcons al primer pis i uns porxos d'arc rebaixat al segon. Els escairats són de pedra però els murs arrebossats. L'estat de conservació és mitjà.

## Història

Masia tradicional del terme que no la trobem registrada en el fogatge de 1553. Tenim dades constructives als segles xviii i xix. Portal interior de pedra amb un escut il·legible datat al 1727. Sobre el balcó central de la façana hi ha lauda amb una inscripció que resa així: "CASA NOVA DEL GOSCH DE JOAN 1914".

## Referències

* 1 2 «El Gosch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Les Parres de Castellot

Les Parres de Castellot (en aragonès: Las Parras de Castellot, en castellà: Las Parras de Castellote) és un municipi de l'Aragó, de la comarca del Baix Aragó.
# Santa Anna de Mediona

Santa Anna de Mediona és una església de Mediona (Alt Penedès) inclosa a l'Inventari del Patrimoni Arquitectònic de Catalunya.

## Descripció

La capella de Sant Anna està situada al costat d'una masia que rep el mateix nom, a la sortida del congost del riu Bitlles cap al Penedès. Es tracta d'un edifici d'una sola nau sense absis amb coberta de teula de dues vessants. A l'interior, unes arcades diafragma ogivals suporten l'embigat de fusta. El portal és allindat, i la façana es corona amb campanar d'espadanya.

## Referències

* ↑ «Santa Anna de Mediona». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Squalidus intermedius

Squalidus intermedius és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Los farsantes

Los farsantes és una pel·lícula espanyola de 1963 dirigida per Mario Camus amb un guió basat en la novel·la La carpa de Daniel Sueiro. Primera pel·lícula de Mario Camus on mostra el drama esquinçador de la vida d'uns comediants o farsants.

## Sinopsi

Una companyia de teatre de mala mort viatja de poble en poble en una atrotinada camioneta tractant de buscar-se el manteniment, fugint dels creditors i sempre pensant que poden aconseguir alguna cosa en un altre poble.

## Repartiment

* Margarita Lozano - Tina
* Víctor Valverde - Lucio
* José María Oviés - Don Pancho
* José Montez - Currito
* Ángel Lombarte - Avilés
* Fernando León - Rogelio
* Lluís Torner - Vicente
* Luis Ciges - Justo

## Referències

* ↑ Los farsantes a Santandercreativa.com
* ↑ Los farsantes a decine21.com
* ↑ Los farsantes. Diari El Mundo

## Enllaços externs

* Fragment de la pel·lícula a YouTube
# Santa Colomba de Somoza

Santa Colomba de Somoza és un municipi de la província de Lleó a la comunitat autònoma de Castella i Lleó. Forma part de la comarca de Tierra de Astorga, dins la Maragatería.

## Pedanies

Andiñuela de Somoza, Argañoso, Foncebadón, La Maluenga, Labor de Rey (deshabitat), Manjarín (deshabitat), Murias de Pedredo, Pedredo, Prada de la Sierra, Rabanal del Camino, Rabanal Viejo, San Martín de Agostedo, Santa Marina de Somoza, Tabladillo, Turienzo de los Caballeros, Valdemanzanas, Viforcos, Villar de Ciervos.

## Demografia

Evolució demogràfica :
| 1991 | 1996 | 2001 | 2004 |
| 528 | 495 | 450 | 498 |
# Hiparí

Hiparí és el nom dels següents personatges:
* Hiparí, pare de Dió de Siracusa.
* Hiparí, fill de Dió de Siracusa.
* Hipparí de Siracusa, governant de Siracusa del 352 aC al 350 aC
# Les Paüls (Toralla)

Les Paüls és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Toralla.
Està situat al sud-est del poble de Toralla, a la dreta de la llaueta del Canemàs. És a llevant de la partida d'Escanemàs, a ponent de la Costa del Toll i al nord-est de la partida de Baldoses.

## Enllaços externs

* Institut Cartogràfic de Catalunya; cal fer dos passos d'aproximació